[{"text_idx": "#000004", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000005", "text": "Gobernantza Publiko eta Autogobernu Sailak..."}, {"text_idx": "#000006", "text": "Gobernantza Publiko eta Autogobernu Sailak teknologian, digitalizazioan eta jasangarritasun energetikoan inbertitzera bideratuko du aurrekontuaren erdia"}, {"text_idx": "#000008", "text": "Gobernantza Publiko eta Autogobernu Sailaren 2022rako kontuek administrazio publikoko teknologiarekin, komunikazioarekin eta digitalizazioarekin lotutako partiden aldeko apustu irmoa aurreikusten dute. Olatz Garamendi sailburuak gaur aurkeztu duen aurrekontuan, aurreko ekitaldian baino ia sei milioi gehiago gastatu da arlo horretan. Gainera, Sailak lehentasuna emango die eraginkortasun energetikoari eta jasangarritasunari Eusko Jaurlaritzaren eraikinen kudeaketan."}, {"text_idx": "#000010", "text": "Sailburuak Eusko Legebiltzarrean hitz egin du gaur, Eusko Jaurlaritzako sailburuek datorren urteko aurrekontua aurkezteko egin duten agerraldi errondaren barruan. Honen harira, Jaurlaritzaren informatika sarea ustiatzeko zerbitzuetan, aplikazio informatikoen mantentze lanetan, segurtasun informatikoan eta proiektu teknologikoetan egindako gastua nabarmendu du."}, {"text_idx": "#000011", "text": "Ildo horretan, administrazioari aplikatutako adimen artifizialari buruzko partiden hazkunde garrantzitsua azpimarratu du, testuak transkribatzeko, ahotsak sintetizatzeko edo identifikazio biometrikoa egiteko proiektuetarako; zibersegurtasun proiektuaren jarraipena; edo plataforma informatikoen zerbitzua; edo Zientzia eta Teknologia Planari lotutako ekimenak."}, {"text_idx": "#000014", "text": "Emakumeen eta gizonen arteko berdintasuna, Administrazioaren Berdintasun Plana abian jarrita.\nBerdintasun kanal anitzeko arretan, arreta presentzialean ahaleginak eginez eta arrakala digitala murrizten lagunduz.\nBerdintasuna informaziorako sarbidean, aplikazioetan eta konponbideetan inbertituz, edukiek desgaitasuna duten pertsonek aurki dezaketen edozein oztopo gaindi dezaten."}, {"text_idx": "#000017", "text": "Jaurlaritzako webguneen irisgarritasunaren arloan egiten ditugun jarduera batzuk aurrekontuan sartu nahi izan ditu Sailak. Eremu horretan, Jaurlaritzako sail guztien eskura jarriko ditugu honako zerbitzu hauek web-irisgarritasunaren arloan: zeinu hizkuntzen interpretatzailea; video azpitituluak; testu irakurgailua (Read Speaker); edo erabilerraztasun multifuntzionala webean (pertsona bakoitzak bere beharretara eta lehentasunetara egokituta nabigatu ahal izateko laguntza teknikoa eskainiz (testuaren tamaina, kolorea, teklatua)."}, {"text_idx": "#000019", "text": "Sailaren kontuetan Herri Arduralaritzaren Euskal Erakundeari (IVAP) egindako ekarpena ere sartzen da. Erakunde autonomo horrek 21 milioi euroko aurrekontu orokorra izango du, eta Terminologia Zerbitzua abian jarri da, herri administrazioetan terminologia arloan erreferentzia izango diren euskarazko arau eta prozedura orokorrak ezartzeko."}, {"text_idx": "#000020", "text": "Ekarpen horretatik ia hamaika milioi Hizkuntza normalizazioaren arloko jardueretara bideratuko dira, bi hizkuntza ofizialetan eskubideak eta herritartasuna errespetatzen dituen eta kalitatezko zerbitzua eskaintzen duen Administrazio bat bermatzeko, eta, aldi berean, euskara ere lan hizkuntza izateko bidea erraztu nahi du."}, {"text_idx": "#000031", "text": "Gobernantza Publiko eta Autogobernu sailak 121 milioi/\u20ac gastatuko ditu 2019an; erdia baino gehiago administrazioaren digitalizazioan"}]